OAV: Janubiy Koreya shimolliklarning dronlarini elektromagnit impulsi yordamida urib tushiradi

Janubiy koreyalik olimlar Seulga KXDR dronlarini elektromagnit impulslari orqali ishdan chiqarishga yordam beradigan qurol ishlab chiqmoqda. Bu haqda «Yonhap» agentligi ma'lum qilgan.
Xabarda keltirilishicha, Janubiy Koreya mudofaani rivojlantirish agentligi (ADD) harbiylar qo‘lida mavjud elektromagnit impulslari generatoridan foydalanish imkoniyatlari bo‘yicha ish olib bormoqda. Bunday generator kichik uchuvchisiz uchar qurilmalarga qarshi kurashga mo‘ljallangan.
Yadroviy zaryad ishlab ketgan vaqtda elektromagnit impulslari ajralib, ular elektromagnit maydonlarini buzib yuboradi va ko‘pchilik elektr uskunalarni, shu jumladan, dronlarni ishdan chiqaradi.

Shu bilan birgalikda, ADD milliy mudofaa sanoati vakillari hamkorligida GPS signalini o‘chirish texnologiyalari ustida ishlashni rejalashtirmoqda. Shuningdek, dronlarni zararsizlantirish uchun kichik raketalar yaratilishi ham rejalashtirilgan.

Bundan oldinroq, rasmiy Seul KXDRning yangi raketa sinovi o‘tkazishga tayyorlanayotganidan tashvishda ekani xabar qilingandi.